Saksikan Kehebatan Pembunuh Upahan Wanita Dalam Trailer Filem Anna
Adakah anda ingin melihat ‘John Wick’ versi wanita? anda bakal dapat menyaksikannya apabila filem aksi / thriller Anna mula ditayangkan di Malaysia Jun ini. Dibawakan khas oleh GSC Movies, filem Anna diarahkan oleh bekas pengarah filem Lucy, Luc Besson. Dibintangi Sasha Luss yang membawakan watak utama Anna Poliatova, ia mengisahkan tentang seorang gadis yang jelita. Namun kejelitaannya itu tersimpan satu rahsia. Dia merupakan pembunuh upahan kerajaan yang sangat ditakuti dan kerap menyelesaikan misinya. Anna turut dibintangi beberapa pelakon terkenal seperti Luke Evans, Cillian Murphy, dan Helen Mirren. Filem ini turut ditulis dan diterbitkan sendiri oleh Luc Besson. Jangan lupa saksikan kehebatan Anna dipawagam pada 20 Jun 2019.